ביל בליצ'יק

ויליאם "ביל" סטיבן בליצ'יק (אנגלית: William Stephen "Bill" Belichick; נולד ב-16 באפריל 1952, נשוויל, טנסי) הוא מאמן קבוצת הפוטבול של אוניברסיטת קרוליינה הצפונית בצ'אפל היל. קודם לכן אימן במשך 24 שנים את קבוצת ניו אינגלנד פטריוטס מליגת ה-NFL. בליצ'יק הוא מהמאמנים הטובים והמוערכים ביותר בליגת הפוטבול המקצוענית, ובין הישגיו, שיא ניצחונות בפלייאוף וזכייה בשישה משחקי סופרבול כמאמן ראשי (XXXVI, XXXVIII, XXXIX, XLIX, LI, סופרבול LIII).

ביוגרפיה
בליצ'יק נולד בנשוויל שבטנסי וגדל באנאפוליס שבמרילנד, היכן שאביו עבד בצוות המאמנים של האקדמיה הימית של ארצות הברית. הוא למד באוניברסיטת וסליאן שבקונטיקט וסיים תואר ראשון בכלכלה ב-1975. במהלך לימודיו היה חבר נבחרת הפוטבול של האוניברסיטה וקפטן נבחרת הלקרוס.

תחילת הקריירה
בליצ'יק החל את קריירת האימון המקצוענית שלו ב-1975 כעוזר מאמן בקבוצת בולטימור קולטס, לאחר מכן שימש עוזר מאמן בדטרויט ליונס ובדנוור ברונקוס.

בין השנים 1979 ל-1990 שימש כעוזר מאמן בקבוצת הניו יורק ג'איינטס והתקדם עד לתפקיד מתאם ההגנה תחת שרביטו של המאמן הראשי ביל פרסלס. כעוזר מאמן היה שותף לזכיית הג'איינטס בסופרבול XXI בעונת 1986. בעונתו האחרונה זכו הג'איינטס בפעם השנייה בסופרבול, כשהפתיעו את באפלו בילס בסופרבול XXV. תוכנית המשחק ההגנתית שהגה בליצ'יק נבחרה להיכלל בהיכל התהילה של הפוטבול המקצועני.

מאמן ראשי של קליבלנד בראונס
בשנת 1991 מונה למאמן קבוצת קליבלנד בראונס, תפקיד בו שימש עד 1995, במהלך התקופה בה אימן את הקבוצה היה מאזנו 36 ניצחונות לעומת 44 הפסדים, ובשנת 1994 הוליך את הבראונס להופעה בפלייאוף בו הודחו בגמר האזורי.

עוזר מאמן של הפטריוטס והג'טס
לאחר 5 עונות בהן היה מאמן ראשי חזר בליצ'יק לתפקד כעוזר מאמן תחת ביל פרסלס, תחילה בקבוצת ניו אינגלנד פטריוטס, אשר העפילה באותה עונה לסופרבול XXXI ולאחר מכן, בין השנים 1997 ל-1999 בקבוצת הניו יורק ג'טס, שם שימש כמתאם ההגנה. לאחר הודעתו של פרסלס על עזיבת התפקיד, מונה בליצ'יק למאמנה הראשי של הג'טס, אך במסיבת עיתונאים יום לאחר המינוי, הודיע על התפטרותו. בליצ'יק נימק את ההתפטרות בכך שהשתנו הנסיבות מאז חתם על החוזה, מאחר שבעליהם של הג'טס נפטרו וקיים חוסר ודאות לגבי הבעלים החדשים. בבוררות מול הליגה נקבע שבליצ'יק עדיין תחת חוזה ולכן לג'טס זכות לקבוע היכן יחתום.

 מאמן ראשי של הפטריוטס 
בשנת 2000 מונה בליצ'יק למאמן ראשי של קבוצת הניו אינגלנד פטריוטס, שבמשא ומתן עם הג'טס חויבה בתמורה לפצות את אותה בבחירת דראפט של הסיבוב הראשון.

בעונתו הראשונה סיים במאזן של 5 ניצחונות לעומת 11 הפסדים.

בעונת 2001 סבלה קבוצתו מאובדן הקוורטרבק הפותח דרו בלדסו כתוצאה מפציעתו במחזור השני של הליגה, אך תחת הנהגתו של בליצ'יק והקוורטרבק המחליף טום בריידי סיימה את העונה במאזן של 11 ניצחונות לעומת 5 הפסדים. הפטריוטס העפילו לפלייאוף, וזכו בסופרבול XLIX לאחר ניצחון מפתיע על המועמדת לאליפות סנט לואיס ראמס.

בעונות 2003 ו-2004 זכה בליצ'יק בשתי אליפויות נוספות, סופרבול XXXVIII וסופרבול XXXIX. בכך הפך בליצ'יק למאמן הרביעי בהיסטוריה של ה-NFL, שזוכה ביותר משני סופרבולים.

בשנים 2005 ו-2006 הוליך את הפטריוטס לפלייאוף, אך לא הצליח להגיע לסופרבול נוסף.

בעונת 2007, הוליך בליצ'יק את הפטס למאזן חסר תקדים בעונה הסדירה של 16 ניצחונות ללא הפסד, אך העונה נסתיימה במפח נפש כשהפסיד עם קבוצתו בסופרבול XLII לניו יורק ג'איינטס. בתחילת העונה, עמד בליצ'יק במוקד של שערוריית ריגול שהתרחשה במשחק של הפטריוטס נגד יריבתם המושבעת הניו יורק ג'טס, אותה אימן עוזרו לשעבר של בליצ'יק אריק מאנג'יני. במהלך הרבע הראשון של המשחק נתפס צלם מטעם הפטריוטס בעודו מתעד את צוות האימון של הג'טס, בניגוד לחוקי הליגה. כתוצאה מעבירה זו נענש בליצ'יק בעונש חסר תקדים בדמות קנס בגובה של חצי מיליון דולר, והפטס נענשו בקנס כספי ובאובדן בחירת דראפט בסיבוב הראשון. בליצ'יק הגיב על התקרית בהתנצלות פומבית קצרה אך סירב להתייחס לפרטי המקרה.

בעונת 2008 איבדו בליצ'יק והפטריוטס את כוכב הקבוצה, טום בריידי, בעקבות פציעה במשחק הראשון, אף על פי כן הצליחו לסיים את העונה עם 11 ניצחונות, אך לא העפילו לפלייאוף. בעונת 2009 חזר בריידי והפטריוטס זכו פעם נוספת בראשות הבית. בפלייאוף הודחו בסיבוב הראשון.

לקראת עונת 2010 הודיע בליצ'יק שהוא אינו ממנה עוזרים כמתאמי הגנה והתקפה. עם קבוצה צעירה מאוד ושחקני מפתח רבים ללא ניסיון מהותי, אך עם בריידי בשיאו, שברו הפטריוטס את שיא הליגה עם 10 איבודים בלבד לאורך העונה כולה וסיימו במאזן של 14 ניצחונות לעומת שני הפסדים. בכך נהיה בליצ'יק למאמן הראשון בהיסטוריה שמשיג ארבע עונות עם לפחות 14 ניצחונות.

בהנהגתו העפילו הפטריוטס בעונת 2011 לסופרבול XLVI אך הפסידו שוב לניו יורק ג'איינטס.

בעונת 2014 רשם בליצ'יק הופעה שישית כמאמן בסופרבול, כשהפעם הפטריוטס זכו בתואר לאחר ניצחון על סיאטל סיהוקס 24-28. בעונת 2015 העפילו הפטריוטס בפעם החמישית ברציפות לגמר ה-AFC ובפעם העשירית סך הכל בהדרכתו של בליצ'יק, שניהם השוואה של שיאי ליגה. בעונת 2016 סיימה הקבוצה עם המאזן הטוב בליגה, זכתה בפעם השמינית בראשות הבית, שיא NFL, והעפילה בפעם השישית ברציפות לגמר ה-AFC, שיא NFL נוסף. בגמר ה-AFC גברה הקבוצה 36–17 על פיטסבורג סטילרס ובליצ'יק העפיל בפעם השביעית לסופרבול, שיא NFL. בסופרבול LI גברה ניו אינגלנד בהארכה על אטלנטה פלקונס 34–28 ובליצ'יק הפך למאמן המעוטר ביותר בתולדות הליגה.

בעונת 2017 העפילה ניו אינגלנד לסופרבול העשירי בתולדותיה והשמיני עם בהנהגת בליצ'יק, שניהם שיאי NFL לקבוצה ולמאמן. בסופרבול LII הפסידה ניו אינלנד לפילדלפיה איגלס 33–41. בעונת 2018 סיימה הקבוצה במאזן 11–5 וסיימה שנייה בחטיבת ה-AFC. הקבוצה גברה בחוץ על קנזס סיטי צ'יפס בגמר ה-AFC והעפילה לסופרבול התשיעי בהנהגתו של בליצ'יק. בסופרבול LIII גברה הקבוצה על לוס אנג'לס ראמס 13–3.

בסיום עונת 2023 הודיע על עזיבתו את הקבוצה לאחר שתי עונות בהן לא העפילה לפלייאוף.

 מאמן ראשי של אוניברסיטת קרוליינה הצפונית 
בדצמבר 2024 מונה למאמן הראשי של קבוצת הפוטבול של אוניברסיטת קרוליינה הצפונית בצ'אפל היל.

 הישגים בולטים כמאמן ראשי ב-NFL  
נכון לסוף עונת 2023:
 מאזן ניצחונות עונה רגילה: 302 ניצחונות לעומת 165 הפסדים (מדורג במקום ה-3 בכל הזמנים מבחינת כמות המשחקים והניצחונות בקריירה בעונה הסדירה)
 מאזן ניצחונות פלייאוף: 31 ניצחונות לעומת 12 הפסדים (מדורג במקום הראשון בכל הזמנים מבחינת כמות הניצחונות וראשון בכמות ההופעות)
 זכייה ב-17 אליפויות אזוריות (יותר מכל מאמן אחר בתולדות הליגה) של בית ה-AFC מזרח (2001, 2003, 2004, 2005, 2006, 2007, 2009, 2010, 2011, 2012, 2013, 2014, 2015, 2016, 2017, 2018, 2019)
 זכייה ב-9 אליפויות חטיבה AFC (2001, 2003, 2004, 2007, 2011, 2014, 2016, 2017, 2018), ראשון בכל הזמנים
 זכייה ב-6 סופרבולים (XXXIX ,XXXVIII ,XXXVI, XLIX, LI, LIII), ראשון בכל הזמנים.
 מאמן השנה (2003, 2007, 2010)
בחירה לנבחרת העשור הראשון של המאה ה-21 ב-NFL
בחירה לנבחרת העשור השני של המאה ה-21 ב-NFL

קבוצה עונה עונה סדירה פלייאוףניצחונותהפסדיםתיקושיעור ניצחונותמיקום סופי ניצחונות  הפסדים  שיעור ניצחונות  תוצאהקליבלנד בראונס  199161000.375מקום שלישי בבית –  –  –  –קליבלנד בראונס  19927900.438מקום שלישי בבית –  –  –  –קליבלנד בראונס  19937900.438מקום שלישי בבית –  –  –  –קליבלנד בראונס  199411500.688מקום שני בבית 1  1  0.500  הפסד בסיבוב השני בפלייאוףקליבלנד בראונס  199551100.313מקום רביעי בבית –  –  –  –סה"כ בקליבלנד364400.450110.500ניו אינגלנד פטריוטס  200051100.313מקום חמישי בבית –  –  –  –ניו אינגלנד פטריוטס  200111500.688מקום ראשון בבית 3  0  1.000  זכייה בסופרבול XXXVIניו אינגלנד פטריוטס  20029700.563מקום שני בבית –  –  –  –ניו אינגלנד פטריוטס  200314200.875מקום ראשון בבית 3  0  1.000  זכייה בסופרבול XXXVIIIניו אינגלנד פטריוטס  200414200.875מקום ראשון בבית  3  0  1.000  זכייה בסופרבול XXXIXניו אינגלנד פטריוטס  200510600.625מקום ראשון בבית 1  1  0.500  הפסד בסיבוב השני בפלייאוףניו אינגלנד פטריוטס  200612400.750מקום ראשון בבית 2  1  0.667  הפסד בגמר ה-AFCניו אינגלנד פטריוטס  200716001.000מקום ראשון בבית 2  1  0.667  הפסד בסופרבול XLIIניו אינגלנד פטריוטס  200811500.688מקום שני בבית –  –  –  –ניו אינגלנד פטריוטס  200910600625מקום ראשון בבית 0  1  0.000  הפסד בסיבוב הראשון בפלייאוףניו אינגלנד פטריוטס  201014200.875מקום ראשון בבית 0  1  0.000  הפסד בסיבוב השני בפלייאוףניו אינגלנד פטריוטס  201113300.813מקום ראשון בבית 2  1  0.667 הפסד בסופרבול XLVIניו אינגלנד פטריוטס  201212400.750מקום ראשון בבית 1  1  0.500  הפסד בגמר ה-AFCניו אינגלנד פטריוטס  20131240מקום ראשון בבית 1  1  0.500 הפסד בגמר ה-AFCניו אינגלנד פטריוטס  20141240מקום ראשון בבית 3  0  1.000  זכייה בסופרבול XLIXניו אינגלנד פטריוטס  20151240מקום ראשון בבית 1  1  0.500  הפסד בגמר ה-AFCניו אינגלנד פטריוטס  20161420מקום ראשון בבית301.000זכייה בסופרבול LIניו אינגלנד פטריוטס  20171330 מקום ראשון בבית 2 1 0.667 הפסד בסופרבול LIIניו אינגלנד פטריוטס  20181150 מקום ראשון בבית 3 0 1.000זכייה בסופרבול LIIIניו אינגלנד פטריוטס  20191240מקום ראשון בבית 0 1 0.000 הפסד בסיבוב הראשון בפלייאוףניו אינגלנד פטריוטס  20206100מקום שלישי בבית - - - -ניו אינגלנד פטריוטס  20211070מקום שני בבית 0 1 0.000 הפסד בסיבוב הראשון בפלייאוףניו אינגלנד פטריוטס  2022890מקום שלישי בבית - - -ניו אינגלנד פטריוטס  20234130מקום רביעי בבית - - -סה"כ בניו אינגלנד26512103012סה"כ30216503113

חייו האישיים והתנהגותו
בליצ'יק גרוש ואב לשלושה. בנו סטיב הוא עוזר מאמן בניו אינגלנד פטריוטס תחת אביו, ובנו בריאן הוא סקאוט במועדון. בתו אמנדה היא מאמנת הלקרוס של אוניברסיטת הולי קרוס.

בליצ'יק ידוע בהתנהגותו המופנמת ויוצאת הדופן, המתבטאת בחוסר שיתוף פעולה עם התקשורת, ובאי הליכה בתלם בכל הקשור למוסכמות של הנהלת הליגה. הוא אינו חבר באיגוד המאמנים, וכאשר הליגה חתמה על הסכם עם חברת ריבוק על פיו מחויבים אנשי הצוות המקצועי ללבוש ביגוד של החברה בזמן המשחקים, הוא בחר בבגד הכי פחות רשמי, ברדס אפור, אשר קיצר את שרווליו, והוא נוהג לכסות את ראשו בכובע הצמוד.

בליצ'יק הוא חבר ותיק של דונלד טראמפ, ביום האחרון של מערכת הבחירות לנשיאות ארצות הברית 2016 הקריא טראמפ מכתב תמיכה ששלח לו בליצ'יק.

במאי 2018 מינה טראמפ את בליצ'יק לחבר במועצת היועצים של הנשיא לענייני כושר, ספורט ותזונה.

לקראת סיום כהונתו של טראמפ דחה בליצ'יק את הצעתו לקבל את מדליית החירות הנשיאותית.

בשנת 2023 סיים זוגיות בת 16 שנים עם לינדה הולידיי. בגיל 73 החל בזוגיות עם הדוגמנית ג'ורדון הדסון, הצעירה ממנו ב-49 שנים.

קישורים חיצוניים

 נתונים סטטיסטיים באתר pro-football-reference.com
 פרופיל באתר nfl.com




הערות שוליים

קטגוריה:אמריקאים ילידי טנסי
קטגוריה:נאשוויל: אישים
קטגוריה:מאמני פוטבול
קטגוריה:זוכי פרס ESPY: מאמן השנה
קטגוריה:ניו אינגלנד פטריוטס
קטגוריה:בוגרי אוניברסיטת וסליאן
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1952